kardosdrur/scandi-wiki huggingface dataset:
VM i landevejscykling 2007

VM i landevejscykling 2007 blev i 2007 arrangeret i Stuttgart, Tyskland i perioden 25. til 30. september.

Før starten på mesterskabet blev der set med størst spænding på hvem som fik deltagelse. Flere af de udtagende ryttere havde fået dopinganklager imod sig, og værtsbyen Stuttgart ville ikke have en dopingskandale under mesterskabet. Mest ballade blev det med de tidligere ProTour-vindere Danilo Di Luca og Alejandro Valverde og den regerende mester i landevejsløbet Paolo Bettini. 

UCI og det spanske cykelforbund ønskede at udelukke Valverde fra at deltage i VM på grund af hans forbindelser til dopingskandalen Operation Puerto i Spanien, og gik rettens vej for at hindre at han skulle stille til start. Han fik givet tilladelse til at deltage, og også Idrættens voldgiftsret støttede Valverde.

Di Luca havde siden sejren i Giro d'Italia 2007 blevet truet med en 4 måneders udelukkelse af Den italienske olympiske komité på grund af påstået doping. Italieneren trak sig senere fra VM.

Paolo Bettini nægtede, som den eneste rytter, at skrive under på en antidopingaftale. Arrangørbyen Stuttgart mente at alle deltagerne måtte skrive under for cykle under VM, og gik rettens vej for at hindre Bettini i at deltage i mesterskabet. UCI mente at de ikke kunne tvinge nogen til at skrive under, og støttede Bettini, som med rettens hjælp fik stillet til start, og senere forsvare titlen i sit landevejsløb fra 2006.

Mænd

Landevejsløb 
Stuttgart, 267.4 km

30-09-2007

Enkeltstart 
Stuttgart, 44.9 km

27-09-2007

Landevejsløb U23 
Stuttgart, 171.9 km

29-09-2007

Enkeltstart U23 
Stuttgart, 38.1 km

26-09-2007

Kvinder

Landevejsløb kvinder 
Stuttgart, 133.7 km

29-09-2007

Enkeltstart kvinder 

Stuttgart, 25.1 km

26-09-2007

Medaljeoversigt

Eksterne links 

 Officielle hjemmeside 
 UCI's hjemmeside for VM i landevejscykling

2007
Cykelløb i 2007
Cykelløb i Tyskland
Stuttgart
Middelklasse

Middelklasse er en betegnelse for det sociale lag i et samfund, som hverken tilhører borgerskabet eller arbejderklassen, og som dermed er i midten af samfundets socioøkonomiske hierarki. Medlemmer af middelklassen er således karakteriseret ved at have en vis økonomisk uafhængighed, men besidder ingen større social magt. Middelklassen er den suverænt største gruppe i Vesten, men er trods dens størrelse karakteriseret ved ikke at have nogle særlige interessefællesskaber. Afgrænsningen til især arbejderklassen er relativt flydende i Danmark, bl.a. grundet det høje lønniveau.

Middelklassen har sine rødder i købstædernes mindre selvstændige erhvervsdrivende inden for handel, landbrug og håndværk – også kaldet småborgerskabet. Op gennem 1700- og 1800-tallet voksede middelklassen sig gradvist større, og i løbet af 1900-tallet var den materielle velstand blevet så høj, at langt størstedelen af befolkningen i de vestlige lande betegnedes som tilhørende middelklassen. Efterhånden har middelklassen udviklet sig til primært at omfatte funktionærer og dermed ansatte i den tertiære sektor. Nyere marxistisk teori opererer med en arbejderklasse, der indbefatter de funktionærer, som har et rutinepræget arbejde, mens de højtuddannede funktionærer og selvstændige i liberale erhverv tilhører middelklassen. Den klassiske marxisme taler i stedet om en privilegeret arbejderklasse, mens man indenfor sociologien ofte anvender betegnelsen middelklasse. Her tilskrives klasseopdelingen af et samfund i høj grad den franske kultursociolog Pierre Bourdieu (1930-2002).

Talmæssig opgørelse af middelklassen i Danmark 

I debatbogen Det danske klassesamfund - Et socialt Danmarksportræt fra 2012 opererer forfatterne med fem overordnede grupperinger: Overklasse, højere middelklasse, middelklasse, arbejderklasse og underklasse. De definerer højere middelklasse som selvstændige, topledere og personer med videregående uddannelse der tjener mellem to og tre gange så meget som den typiske danske indkomst; dertil personer med en akademisk uddannelse, uanset deres indkomst (i det omfang de ikke indgår i overklassen). Middelklassen defineres som selvstændige, topledere og personer med kort eller mellemlang videregående uddannelse, der tjener mindre end dobbelt så meget som den typiske danske indkomst. I 2012 udgjorde den højere middelklasse med denne definition 9 % af de 18-59-årige (fraregnet studerende). Middelklassen udgjorde 24 % af samme gruppe.

Se også 
 Samfundsklasse

Kilder 

Sociale opdelinger
Økonomisk sociologi
Josefstadt (Wien)

Josefstadt () er den 8. af Wiens 23 bydele (bezirke).

Politik 
Josefstadt er traditionelt en borgerligt præget bydel. Efter 2. verdenskrig og indtil 2005 var ÖVP partiet med flest stemmer og kunne efter hvert valg iklæde sig borgmesterposten. På grund af de Grønnes gode valgresultater op gennem 1980'erne samt tilkomsten af de Liberale i 1996 tabte både ÖVP og SPÖ. FPÖ spillede aldrig nogen større rolle i bydelen, og derfor oprettedes i 1991 en borgerliste kaldet Bürgerforum Josefstadt, hvilken mellem 1991 og 2001 havde 7-8,3% af stemmerne. Ved valget 2001 vandt de Grønne stærkt frem. ÖVP kunne nu knapt holde de Grønne og SPÖ bag sig og med denne trussel mod sit overherredømme slog de sig sammen med borgerlisten og dannede Liste PRO Josefstadt.

Bydele i Wien
Anders Nielsen

Anders Nielsen kan være:

 Anders Nielsen (skriver) (død 1494) – skriver i middelalderen
 Anders Hansen Nielsen (1809-1890) – dansk præst og personalhistoriker
 Anders Nielsen (politiker, 1817-1893) – dansk husmand og folketingsmand
 Anders Nielsen (andelsmand) (1859-1928) – dansk landmand, folketingsmand, aktiv i andelsbevægelsen
 Anders Nielsen (politiker, 1862-1914) – dansk politiker, folketingsmand og landbrugsminister
 Anders Nielsen (sløjd) (1864-1950) – dansk forstander for Askov Sløjdlærerskole
 Anders Nielsen (fodboldspiller, født 1970) (født 6. december 1970) – dansk fodboldspiller (angreb)
 Anders Nielsen (fodboldtræner) (født 23. november 1972) – dansk fodboldtræner og fodboldspiller (angreb)
 Anders Nielsen (fodboldspiller, født maj 1986) (født 10. maj 1986) – dansk fodboldspiller (forsvar)
 Anders Nielsen (fodboldspiller, født september 1986) (født 28. september 1986) – dansk fodboldspiller (midtbane)
 Anders Nielsen (komiker) - dansk komiker og tømrer
 Anders Puck Nielsen - dansk søofficer og militæranalytiker
Bækkeskov Kloster

Bækkeskov Kloster var et kloster i det nordøstlige Skåne. Klostret tilhørte Præmonstratenserordenen, der ejede flere klostre i Skånelandene. 

Klostret blev oprettet i 1200-tallet, efter at præmonstratenserklostret i Væ var brændt i 1213. Munkene flyttede til et sted mellem de søer Ivösjön og Oppmannasjön, som var i middelalderen forbundet af en bæk. Mellem de to søer oprettede de så et nyt kloster, som fik navnet Bækkeskov. 

Ved reformationen i 1536 blev klostret omdannet til Bækkeskov Slot.

Noter 

Tidligere danske klostre
Skåne
Klostre i Sverige
Danmark i 1200-tallet
Nyserøllike

 
Nyserøllike (Achillea ptarmica), ofte skrevet nyse-røllike, er en 25-60 cm høj flerårig urt med en opstigende vækst. Nyserøllike er vildtvoksende i Danmark og alle dele af planten er giftige for kreaturer.

Beskrivelse 
Stænglerne er spinkle, svagt riflede og let behårede. Bladene er spredte og smalt lancetformede med tandet rand. Oversiden er blank og græsgrøn, mens undersiden er grågrøn.

Blomstringen sker i juli-september, hvor de hvide kurveblomster sidder samlet i endestillede halvskærme. De enkelte blomster er opbygget af gråhvide, rørformede skivekroner og hvide, tungeformede randkroner. Frugterne er små nødder uden fnok.

Rodnettet består af krybende jordstængler og grove trævlerødder.

Højde x bredde og årlig tilvækst: 0,50 x 0,20 m (50 x 20 cm/år), heri ikke medregnet nedliggende skud eller rodskud. Disse mål kan fx bruges til beregning af planteafstande, når arten anvendes som kulturplante.

Voksested 

Planten findes hist og her i Danmark (især i Jylland) og over det meste af Nordeuropa og i bjergegnene af Sydeuropa. Alle steder er den knyttet til lysåbne voksesteder på veldrænet, men fugtig jord.

På græssede, vestvendte enge ned mod Rådvenfjorden i Rauma Kommune, Møre og Romsdal Fylke, Norge, findes arten sammen med bl.a. blåhat, alm. brunelle, fjerbregne, kambregne, alm. kohvede, alm. kællingetand, alm. mjødurt, alm. skjolddrager, alm. syre, blæresmælde, djævelsbid, engkabbeleje, engnellikerod, engviol, fruebær, glat løvefod, glat ærenpris, gul fladbælg, hvid snerre, hyldebladet baldrian, kantet perikon, kvan, kærtidsel, liden skjaller, liden vintergrøn, lysesiv, markforglemmigej, musevikke, pyramidelæbeløs, skovstorkenæb, strandasters, svensk hønsebær, tormentil, trævlekrone og tuekæruld

Note

Kilder/Eksterne henvisninger 
 Signe Frederiksen et al., Dansk flora, 2. udgave, Gyldendal 2012. .
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Haveplanter
Hvide blomster
Engplanter
Giftige planter
Røllike
Bäckaskog slot

Bäckaskog (før 1658 ) er et slot i Villand herred i det nordøstlige Skåne. Slottet ligger ca. 15 km nordøst for Kristianstad på en landtange mellem de to søer Ivösjön og Oppmannasjön.

Bækkeskov Kloster var indtil reformationen i 1536 et Præmonstratenserkloster. Bygningerne kom derefter under den danske krone. Kongen overlod anlægget til den danske adelsmand Gert Jensen Ulfstand, mod at han forsørgede de sidste munke på Bækkeskov.

Efter den første Karl Gustav-krig 1658 stod slottet tomt. Den sidste dansksindede ejer var flygtet til det nuværende Danmark. Fra 1685 fungerede slottet som bolig for chefen for den lokale svenske kavaleri. I 1818 kom slottet i den svenske konges besiddelse.

Kirken fra klostertiden bygget 1280 er bevaret.

Eksterne henvisninger 

 Bäckaskogs slott – officiel hjemmeside 
 Sylve Åkesson: Om Bäckaskogs slott  
 Statens Fastighetsverk: Bäckaskog – Munkar, krigare och kungar 

Bygninger, konstruktioner og anlæg i Kristianstads kommun
Slotte i Skåne
Alsergrund (Wien)

Alsergrund () er den 9. af Wiens 23 bydele (bezirke). Den er placeret lige nord for Innere Stadt. Området er tætbefolket og med mange offentlige boliger.

Mange afdelinger af Wien Universitet er beliggende i Alsergrund, ligesom Wirtschaftsuniversität Wien er det. Der er også mange store hospitaler, herunder det største i Wien, Allgemeines Krankenhaus der Stadt Wien.

19 Berggasse i Alsergrund er tidligere hjem og arbejdsplads for Sigmund Freud. Det var Freuds hjem fra 1891 til hans flugt til England i 1938 og huser for nuværende Sigmund Freud Museum.

Bydele i Wien
Favoriten (Wien)

Favoriten () er den 10. af Wiens 23 bydele (bezirke).

Bydele i Wien
Simmering (Wien)

Simmering () er den 11. af Wiens 23 bydele (bezirke).

Bydele i Wien
Meidling (Wien)

Meidling () er den 12. af Wiens 23 bydele (bezirke).

Bydele i Wien
Otto Salomon

Otto Aron Salomon (1849-1907), sløjdskoleforstander på Nääs ved Floda øst for Gøteborg i Sverige.

Den jødiske købmand August Abrahamson ejede godset Nääs fra 1868 til sin død i 1898. Han engagerede sin søstersøn Otto Salomon som forstander for en sløjdskole, der oprettedes for drenge på godset i 1872, og fra 1874 udvidedes den med en pigeafdeling og i 1875 et sløjdlærerseminarium, der fik betydning langt ud over Sveriges grænser, og som også fik betydning for sløjdbevægelserne i Norge (Hans Konrad Kjennerud (1837-1921)) og Danmark (Aksel Mikkelsen og Søren Meldgaard). Alle valfartede de gentagne gange til Nääs for at deltage i sløjdkurser. Også i de engelsksprogede lande fik sløjd indpas i starten af 1900-tallet.

Otto Salomon blev født 1. november 1849 i Gøteborg, Sverige, af jødiske forældre, procelænshandler Alexander Salomon og hustru Henriette, født Abrahamsson, og han blev student i 1868 fra Göteborgs Realgymnasium. Samme efterår blev han elev ved Teknologiska Institutet i Stockholm, men holdt op efter første semester og tog til Nääs i 1869, hvor hans morbroder lige var blevet enkemand. I 1870-71 gennemgik han et landbrugskursus på Ultuna Lantbruksinstitut, dog uden at fuldføre, og derefter var han aktiv inden for godsets gårdbrug indtil 1878, da han blev gift. Ud over sin beskæftigelse med sløjdskolen underviste han i 1870'erne også i den lokale folkeskole og i andre sammenhænge.

I 1877 var Otto Salomon i Finland, hvor han mødtes med Uno Cygnæus, der inspirerede ham til de pædagogiske studier, der førte til, at Nääs-sløjden blev fastlagt omkring en række pædagogiske principper, der lå fast omkring 1882.

Det vigtigste værktøj var kniven. Der benyttedes også fil og sandpapir. Undervisningsdifferentiering og individuel undervisning var i højsædet. Design indgik. Disse Nääs-traditioner gik videre i Askov Skolesløjd hos Søren Meldgaard, hvorimod Dansk Skolesløjd under Aksel Mikkelsen tog en anden retning, og hos Mikkelsen betragtedes saven som det primære værktøj, og fil og sandpapir bandlyste han.

Litteratur 
Hans Thorbjörnsson, Nääs och Otto Salomon — slöjden och leken, 1990, 

Sløjd
Skolefolk fra Sverige
Hietzing (Wien)

Hietzing () er den 13. af Wiens 23 bydele (bezirke).

Bydele i Wien
Penzing (Wien)

Penzing () er den 14. af Wiens 23 bydele (bezirke).

Bydele i Wien
Börringekloster

Börringekloster (før 1658 ) var et nonnekloster i Skåne. Klosteret tilhørte benediktinerordenen.

Klosteret blev oprettet i anden halvdel af 1100-tallet. Det nævnes første gang 1231. Efter reformationen i 1536 blev bygninger forlenet. 1582 blev klosteret nedrevet . Det nuværende slot er fra 1763.
Da Skåne efter Roskildefreden i 1658 kom til Sverige, kom slottet under den svenske krone. Siden 1745 har slottet været i privat eje.

Eksterne henvisninger 
 Börringekloster – officiel hjemmeside 
 Sylve Åkesson: Om Börringekloster 

Tidligere danske klostre
Klostre i Sverige
Bygninger, konstruktioner og anlæg i Svedala kommun
Slotte i Skåne
Ferdinand Meldahl
Danmark i 1100-tallet
Rudolfsheim-Fünfhaus (Wien)

Rudolfsheim-Fünfhaus () er den 15. af Wiens 23 bydele (bezirke).

Bydele i Wien
Ottakring

Ottakring () er den 16. af Wiens 23 bydele (bezirke).

Bydele i Wien
Hernals

Hernals () er den 17. af Wiens 23 bydele (bezirke).

Eksterne henvisninger 

Bydele i Wien
Währing (Wien)

Währing () er den 18. af Wiens 23 bydele (bezirke).

Bydele i Wien
Marco Velo

Marco Velo (født 9. marts 1974) er en italiensk tidligere professionel landevejsrytter.

Eksterne henvisninger 

Mandlige cykelryttere fra Italien
Enrico Poitschke

Enrico Poitschke (født 23. august 1969) er en tysk tidligere professionel cykelrytter, som cyklede for det professionelle cykelhold Milram.

Eksterne henvisninger  

 

Mandlige cykelryttere fra Tyskland
Alberto Ongarato

Alberto Ongarato (født 24. juni 1975) er en italiensk professionel cykelrytter, som cykler for det professionelle cykelhold Milram.

Eksterne henvisninger 

Mandlige cykelryttere fra Italien
Personer fra Padova
Ellinge slot

Ellinge () er et slot i det vestlige Skåne. Godset er et af Skånes ældste godser. Det er formodentlig oprettet som forsvarsborg i 1200-tallet. Slottet ligger ved Bråån syd for Eslöv.

Ellinge slot blev inddraget af den danske krone og blev i 1511 solgt til Henrik Krummedige, en af tidens mest betydningsfulde mænd, bl.a. dansk-norsk rigsråd, med Bohus i forlening. Før Henrik Krummediges død i 1530 var Eske Bille, gift med hans datter Sophie, ejer af Ellinge, Månstorp og Vallens slot i Halland. I Skåne blev Eske Bille kaldt "Eske den rige". Det var sandsynligvis ham, der c. 1537 grundlagde Månstorps slot. Under Grevens Fejde blev Ellinge indtaget og plyndret af bønderne, fordi Bille havde sluttet sig til Christian 3. mod Christian 2. 

Ellinge blev bygget som en forsvarsborg med voldgrave, og er et af Skånes ældste godser med aner tilbage til 1100-tallet. Den oprindelige skånsk-danske lukkede borg blev i 1735 ombygget til en åben herregård i svensk stil. Samtidig blev der anlagt en ny park. I 1854 blev den nordre fløj revet ned, og erstattet med den nuværende tårnagtige stenbygning. Hovedbygningen fik gavle i en slags renæssancestil.

Biskop Jakob Erlandsen og hans familie var knyttet til slottet. I dag er Ellinge Slot i privat eje.

Eksterne henvisninger 
Ellinge slott  – officiel hjemmeside  
Sylve Åkesson: Om Ellinge slott  

Bygninger, konstruktioner og anlæg i Eslövs kommun
Slotte i Skåne
Mirco Lorenzetto

Mirco Lorenzetto (født 19. juli 1981) er en italiensk tidligere professionel cykelrytter.

Eksterne henvisninger 

 

Mandlige cykelryttere fra Italien
Harald Edelstam

Harald Edelstam (født 17. marts 1913 i Stockholm, død 16. april 1989) var en svensk diplomat. Som ambassadør i Chile reddede han et stort antal mennesker, som blev forfulgt af Pinochets militærjunta efter kuppet 11. september 1973.

Tidligere, som diplomat i det af Det 3. Rige besatte Norge, havde han tilsvarende reddet flere hundreder norske jøder og frihedskæmpere.

Filmen Den sorte pimpernel om Edelstam, instrueret af Ulf Hultberg, havde premiere i september 2007, hvor den blev vist ved den internationale filmfestival i København.

Eksterne henvisninger 

Diplomater fra Sverige
Politikere fra Sverige
Personer fra Stockholm
Skånsk æblekage

Skånsk æblekage (skånsk: eblakauga) er en kage fra Skåne lavet af æbler og kanel. Den serveres med vaniljesauce. Kagen spises traditionelt den 11. november (Mortensdag).

Der er flere varianter, blandt andet med marcipan.

Eksterne henvisninger 

Desserter
Skåne
Bjärehalvön

Bjärehalvön (gl. dansk Bjerre eller Bjerrehalvøen) er en halvø i det nordvestlige Skåne nord for halvøen Kullen. 

Stations- og havnebyen Båstad ligger i Bjärehalvöns nordøstlige del. 

Hallandsåsen strækker sig fra grænseområdet mellem Halland og Skåne syd om Båstad og videre ud på Bjärehalvön.

Nær kysten i det sydvestlige hjørne af halvøen ligger Skånes største gravhøj Dagshøj (Dagshög), 4,5 meter høj og med en diameter på 42 meter.

Skånes geografi
Halvøer i Sverige
Chamillionaire

Hakeem Seriki (født 28. november 1979 i Houston, Texas i USA), bedre kendt under sit artistnavn Chamillionaire er en amerikansk rapper. Han er grundlægger og medlem af rap-gruppen Chamillitary. Han er nok mest kendt for Ridin' med Krayzie Bone. I 2007 vandt Chamillionaire og Krayzie Bone en Grammy Award for Best Rap Performance by a Duo or Group for Ridin'. Han har en lillebror ved navn, Rasaq, som også er rapper og medlem af Chamillitary.

Chamillionaire er verdens 18. rigeste rapper og tjente over 11 millioner dollars i 2006.

Chamillionaire har udgivet to solo-album, The Sound Of Revenge som udkom i 2005 og Ultimate Victory som udkom 18. september 2007 i USA. Ultimate Victory og han planlagde at udgive et album som hed Venom. Chamillionaire har udgivet tre singler, Hip Hop Police, Evening News og The Bill Collecta. Hip Hop Police er i lighed med Ridin' en sang, der handler om rappernes forhold til politiet. Nummeret har rapperen Slick Rick som gæsteartist.

Diskografi 
 2005 The Sound Of Revenge
 2007 Ultimate Victory

Eksterne henvisninger 

 
 
 
 

Rappere fra USA
Nominalisme

Nominalismen var ét af de tre standpunkter i striden om almenbegreberne (universaliestriden), som tilspidsedes i middelalderen. Nominalisterne hævdede, at almenbegreber kun er navne, at begreberne kun er begreber, der ingen realitet har i sig selv. Striden var afgørende for datidens religiøse filosofi og den drejede frem for alt om ét begreb: Gud. Nominalisterne er skeptikere, der tvivler på sandheden, og de mener, at man ikke kan bevise Guds eksistens ud fra et begreb om det guddommelige. Kun udsagn, der hviler på erfaring, er sande (empirisme). Troen kan derfor ikke bygge på fornuften, men på Bibelen og kirkens autoritet. Martin Luther og flere andre reformationsteologer var stærkt påvirket af nominalismen.

Den mest kendte nominalist er William af Ockham, som blandt andet huskes for sit økonomiske filosofiprincip "Ockhams Ragekniv".

Det modsatte standpunkt kaldes realisme, mens et midterstandpunkt blev indtaget af konceptualisterne.

Bogen Rosens navn beskriver en fiktiv nominalist, William af Baskerville, der skal opklare mord på et kloster, fyldt med begrebsrealister, som er af modsat holdning.

Se også 
 Abstraktion
 Abstrakt genstand
 Form (filosofi)
 Gudsbevis
 Idé (filosofi)
 Konceptualisme
 Konkretisme
 Objekt (filosofi)
 Psykologisk nominalisme
 Realisme
 Universalbegreb

Filosofi
Krayzie Bone

Anthony Henderson (født 17. juni 1974 i Cleveland, Ohio i USA) bedre kendt som Krayzie Bone, er en amerikansk rapper.
Han er også kendt under andre artistnavne som Leatha Face, Krayzie Jackson, Granddaddy of the Midwest, Mr. Lyrical, Silent Killer og Mr. Sawed Off.
Krayzie Bone har vundet to Grammy Awards; for "Tha Crossroads" i 1997 med hip-hop-gruppen Bone Thugs-n-Harmony, som han er medlem af, og i 2007 for "Ridin'" sammen med Chamillionaire.
Krayzie Bone har også været med på sangen Untouchable med 2pac fra albumet Pac's Life.

Diskografi

Album 

 1999 Thug Mentality 1999 USA: #4 
 2001 Thug On Da Line USA: #27
 2003 The Legends Underground (Part 1)
 2005 Gemini: Good Vs. Evil USA: #69 
 2005 Too Raw 4 Retail
 2007 Thugline Boss
 2008 Smoke On This
 2009 The Fix: Just One Mo Hit

Singles

Solosingles 
 1999 – "Thug Mentality"
 1999 – "Paper"
 2001 – "Hard Time Hustlin" (feat. Sade)
 2004 – "Freaks" (feat. Play-N-Skillz & Adina Howard)
 2005 – "Get'chu Twisted"

Featured Singles 

 1999 – "I still believe" (feat. Mariah Carey)
 1999 – "Until we rich" (feat. Ice Cube)
 2003 – "I'm not sleeping" (feat. Tiffany)
 2004 – "I don't give a fuck" (feat. Lil Jon and The Eastside Boys & Mystikal)
 2005 – "I don't wanna die" (feat. Coolio)
 2006 – "Ridin'" (feat. Chamillionaire)
 2006 – "Spit your game" (feat. The Notorious B.I.G., Twista & Eightball and MJG)
 2006 – "Never let you down" (feat. Frankie J, Layzie Bone)

Eksterne henvisninger 
 Officielle Side 
 
 

Rappere fra USA
Personer fra Cleveland
Ridin'

Ridin' er en amerikansk hiphop-single af rapperen Chamillionaire, der blev udgivet 12. januar 2006. Hittet blev hans gennembrud og havnede som nummer 1 på Billboard Hot 100 listen. 

Der er siden hen blevet lavet utalige remixes af sangen. Det mest kendte er "Weird Al" Yankovics parodi White & Nerdy, der blev udgivet den 12. september 2006.

Eksterne henvisninger 
 s Vevo-kanal

Singler fra 2006
Ib Poulsen (filolog)

Ib Poulsen (født 8. januar 1949) er en dansk professor og tidligere rektor for Roskilde Universitet (2009 til 2014).

Poulsen blev cand.mag. i dansk fra Københavns Universitet i 1976 og efterfølgende ansat ved Institut for Nordisk Filologi samme sted. I 1992 blev han lic.phil. på en afhandling om formidling af danskfaget, og han blev i 1999 professor i dansk sprog og sprogpædagogik ved Danmarks Pædagogiske Universitet. I 2002 blev han ansat som professor i dansk sprog og medievidenskab ved Institut for Kultur og Identitet, Roskilde Universitet. 

Han blev i 2006 dr.phil. på afhandlingen Radiomontagen og dens rødder, Et studie i den danske radiomontage med vægt på dens radiofoniske genreforudsætninger. Han har desuden skrevet en større antal artikler om radio og radiofoniske udtryksformer og er medforfatter til 'Medier og Kultur.

I september 2009 blev Poulsen rektor for Roskilde Universitet, en stilling han fratrådte den 1. april 2014, da hans kontrakt udløb.

Referencer

Eksterne henvisninger 
 Professor Ib Poulsen ny rektor for Roskilde Universitet 

Filologer fra Danmark
Ansatte ved Roskilde Universitet
Personer i Kraks Blå Bog
Faglitterære forfattere fra Danmark
Danskere i 1900-tallet
Danskere i 2000-tallet
Döbling (Wien)

Döbling () er den 19. af Wiens 23 bydele (Bezirke).

Bydele i Wien
Brigittenau (Wien)

Brigittenau () er den 20. af Wiens 23 bydele (bezirke).

I perioden 1848 til 1850 var Brigittenau en del af den selvstændige kommune Zwischenbrücken i Wien.

Bydele i Wien
Floridsdorf (Wien)

Floridsdorf () er den 21. af Wiens 23 bydele (bezirke).

Bydele i Wien
Donaustadt (Wien)

Donaustadt () er den 22. af Wiens 23 bydele (bezirke).

Bydele i Wien
Liesing (Wien)

Liesing () er den 23. af Wiens 23 bydele (bezirke).

Bydele i Wien